หนุ่มกบินทร์โพสต์เฟซ หลังคดีไม่คืบ โดนแก๊งทหาร-ตร.อุ้มรีดหาพัวพันยา
หนุ่มกบินทร์ โพสต์เฟซบุ๊กถูกแก๊งตำรวจ-ทหาร จับตัวไปอุ้มรีดทรัพย์ โดยพยายามจะเค้นเรื่องยาเสพติด และกรรโชกทรัพย์จำนวน 5 แสน แต่ต่อรองให้ไป 5 หมื่น ทั้งที่ออกจากคุกมาก็เลิกยุ่ง จนภายหลังเป็นข่าวมีพันเอกโทรมาขอเคลียร์ให้ และได้เข้าไปแจ้งความเกรงเรื่องจะเงียบ และขอให้ ตร.ดูแลความปลอดภัยให้ด้วย,จากกรณีมีเฟซบุ๊กชื่อ ตัวคนเดียว เฟี้ยวกว่าเยอะ ได้โพสต์ข้อความให้ช่วยกันแชร์ด้วยครับ พวกนี้เป็นตำรวจทหารปลอม ชอบจับไปเรียกค่าไถ่ ช่วยกันแชร์ด้วยครับ แจ้งความแล้วที่ สภ.กบินทร์บุรี แต่คดียังไม่คืบหน้า เพราะมีระดับผู้การฯมาขอร้อง ไม่ให้ตำรวจกบินทร์บุรีออกหมายจับ จะไปร้องเรียนก็สงสารตำรวจดีๆ ที่ไม่รู้เรื่องจะโดนย้ายอีก ก็มีทางนี้แหละครับที่จะจับเองได้ ใครเจอคนพวกนี้มีรางวัลให้ 1 หมื่นบาทครับ พร้อมเบอร์โทร 097-1217616 พร้อมลงรูปในหน้าเฟซเป็นรูปกล้องวงจรปิดของแก๊งอุ้มจำนวน 32 ภาพ,ต่อมาทางผู้สื่อข่าวได้เดินทางไปพบเจ้าตัวเพื่อขอสัมภาษณ์รายละเอียด นายสมปอง สารมูล อายุ 44 ปี บ้านเลขที่ 52 /1 หมู่ที่ 5 ตำบลกบินทร์ อำเภอกบินทร์บุรี จังหวัดปราจีนบุรี ได้กล่าวว่า ในช่วงเวลาประมาณ 14.30 น. ของวันที่ 23 ต.ค.59 ขณะที่กำลังอยู่ข้างบ้านมีรถเก๋งวีออส สีดำ ทะเบียน 4297 กทม. มาจอดที่บริเวณหน้าบ้าน ซึ่งรถคันดังกล่าวมาด้วยกัน 3 คน 2 ใน 3 ได้เดินลงมาจากรถ คนแรกลักษณะผอมสูงผิวดำแดง อายุ 40 ปีเศษ คนที่ 2 เตี้ยขาว อายุประมาณ 50 ปีเศษ พร้อมกับมีรถเก๋งยี่ห้อเชฟโรเลตสีดำเข้ามาจอด มีกลุ่มชายฉกรรจ์ 4 คนลงมาหาตน พร้อมอ้างตัวว่าเป็นเจ้าหน้าที่ตำรวจและทหาร เพื่อต้องการทราบเรื่องข้อมูลยาเสพติด,นายสมปอง ได้กล่าวว่า หลังจากพ้นโทษออกมา ตนเองเลิกเกี่ยวข้องกับยาเสพติด แต่กลุ่มคนดังกล่าวไม่เชื่อ พยายามจะอุ้มขึ้นรถ ตนเองพยายามหนีแต่หนีไม่รอด ถูกกลุ่มชายฉกรรจ์ 1 ในนั้นแต่งชุดสารวัตรทหาร อุ้มขึ้นรถต่อหน้าภรรยา พร้อมทั้งขับรถออกไป ทำให้ภรรยาหวาดกลัวเกรงว่าตนเองไม่ปลอดภัย จึงรีบแจ้งความกับ ร.ต.ท.ชยพล มั่นคง พนักงานสอบสอน สภ.กบินทร์บุรี ส่วนกลุ่มชายฉกรรจ์ซึ่งเป็นคนร้ายได้พาตนขึ้นรถมาตามถนนสายสุวรรณศร และมาจอดรถในพื้นที่ประจันตคาม พยายามเค้นให้ตนบอกเรื่องยาเสพติด โดยกลุ่มดังกล่าว กล่าวหาว่าตนเองเป็นคนค้ายาเสพติด มีเงินหลายสิบล้าน เมื่อตนเองปฏิเสธได้ถูกกลุ่มที่อ้างตัวเป็นเจ้าหน้าที่ทหารซ้อม,หลังจากนั้นได้ขับรถพาตนเองไปเข้าพื้นที่เส้นถนนสายองครักษ์ จังหวัดนครนายก ซึ่งกลุ่มคนดังกล่าวให้ตนเองโอนเงินให้จำนวน 5 แสนบาท จึงจะยอมปล่อยตัว แต่ตนเองบอกว่าไม่มี ต่อรองเหลือ 50,000 บาท หลังจากตกลงได้ตนเองจึงได้โทรศัพท์ไปหาภรรยา คือ น.ส.ศิริมา น้ำค้าง อายุ 39 ปี ไปกู้เงินจากนายบัง หลังจากได้เงินมาแล้ว เจ้าหน้าที่ตำรวจ สภ.กบินทร์บุรี ได้พาภรรยาไปโอนเงินที่ธนาคารกรุงเทพฯ สาขาโลตัส กบินทร์บุรี จำนวน 50,000 บาท เมื่อกลุ่มชายฉกรรจ์ไปจอดเติมน้ำมันที่ปั๊มแห่งหนึ่ง พร้อมตรวจสอบยอดเงินว่ามีเงินโอนเข้ามาจริง จึงได้พาตนเองไปปล่อยแถววัดพระธรรมกาย และให้เดินทางกลับบ้านเอง,แต่ภายหลังมีนายทหารระดับยศพันเอก ติดต่อขอเคลียร์คดี เนื่องจากทราบว่ามีการแจ้งความไว้ พร้อมใหส.ท.วิศรุต รามัญอุดม กับ พ.จ.อ.ศิริชัย ทิพปกรรณ์ ที่ร่วมขบวนการอุ้มตน นำเงินมาคืนพร้อมดอกเบี้ย ให้ตนเองรับเงินคืนที่ สภ.กบินทร์บุรี เมื่อ 26 ธ.ค.59 เพื่อไม่ให้ดำเนินคดีแพ่งและอาญาในเรื่องนี้ ตนเห็นว่าคดีความยังไม่คืบหน้า ต้องการให้เจ้าหน้าที่ตำรวจเร่งดำเนินการ และต้องการให้เจ้าหน้าที่ตำรวจดูแลความปลอดภัย เนื่องจากเกรงว่ากลุ่มชายดังกล่าวจะแอบมาทำร้ายตนเอง.
หนุ่มกบินทร์ โพสต์เฟซบุ๊กถูกแก๊งตำรวจ-ทหาร จับตัวไปอุ้มรีดทรัพย์ โดยพยายามจะเค้นเรื่องยาเสพติด และกรรโชกทรัพย์จำนวน 5 แสน แต่ต่อรองให้ไป 5 หมื่น ทั้งที่ออกจากคุกมาก็เลิกยุ่ง จนภายหลังเป็นข่าวมีพันเอก โทรมาขอเคลียร์ให้ และได้เข้า
อุ้มรีด,แก๊งตร.-ทหาร,เค้นเรื่องยาเสพติด,เฟซบุ๊กตัวคนเดียว เฟี้ยวกว่าเยอะ,สมปอง สารมูล